আরশাদ খান লঘারি

মুহাম্মদ আরশাদ খান লাঘারি (; জন্ম: ১ জানুয়ারি ১৯৬০) একজন পাকিস্তানি রাজনীতিবিদ। তিনি ২০১৭ সালের আগস্ট থেকে ২০১৮ সালের মে পর্যন্ত শাহিদ খাকান আব্বাসির মন্ত্রিসভায় শিল্প ও উৎপাদন বিষয়ক প্রতিমন্ত্রী ছিলেন। তিনি ২০০৮ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।

 প্রারম্ভিক জীবন 
আরশাদ খান লঘারি ১৯৬০ সালের ১ জানুয়ারি রহিম ইয়ার খান’এ জন্মগ্রহণ করেন।

 রাজনৈতিক জীবন 
২০০২ সালের পাকিস্তানি সাধারণ নির্বাচনে তিনি পাকিস্তান মুসলিম লীগ (কিউ) (পিএমএল-কিউ) এর প্রার্থী হিসেবে পাঞ্জাব প্রাদেশিক পরিষদের সদস্য পদে প্রতিদ্বন্দ্বিতা করেন। তিনি পিপি-২৯৭ (রহিম ইয়ার খান-১৩) আসন থেকে নির্বাচনে দাঁড়ান এবং ২১,৮৬৩ ভোট পেয়ে পরাজিত হন। তার কাছে হেরে যান আজিজ আসলাম শেখ।

২০০৮ সালের পাকিস্তানি সাধারণ নির্বাচনে তিনি পাকিস্তান মুসলিম লীগ (এন) (পিএমএল-এন) এর প্রার্থী হিসেবে এনএ-১৯৭ (রহিম ইয়ার খান-৬) আসন থেকে জাতীয় পরিষদে নির্বাচিত হন। তিনি ৮২,৫৬৫ ভোট পান এবং পাকিস্তান পিপলস পার্টি (পিপিপি) প্রার্থী রাইস মুনির আহমদকে পরাজিত করেন। একই নির্বাচনে তিনি সিন্ধ ইউনাইটেড পার্টি (এসইউপি) এর প্রার্থী হিসেবে পিপি-২৯৫ (রহিম ইয়ার খান-১১) আসন থেকেও প্রতিদ্বন্দ্বিতা করেন কিন্তু মাত্র ৮৯ ভোট পেয়ে মখদুম আহমেদ মাহমুদ এর কাছে পরাজিত হন। একই নির্বাচনে তিনি স্বতন্ত্র প্রার্থী হিসেবেও পিপি-২৯৭ (রহিম ইয়ার খান-১৩) থেকে প্রতিদ্বন্দ্বিতা করেন। তিনি ৪২৫ ভোট পান এবং পিপিপি প্রার্থী রাইস ইব্রাহিম খলিল আহমদ-এর কাছে হেরে যান।

২০১৩ সালের পাকিস্তানি সাধারণ নির্বাচনে তিনি পুনরায় পিএমএল-এন এর প্রার্থী হিসেবে এনএ-১৯৭ (রহিম ইয়ার খান-৬) আসন থেকে জাতীয় পরিষদে নির্বাচিত হন। তিনি ৮০,৯৪৪ ভোট পেয়ে পিপিপি প্রার্থী মখদুম সৈয়দ মুর্তাজা মাহমুদকে পরাজিত করেন।

২০১৭ সালের আগস্টে শাহিদ খাকান আব্বাসি পাকিস্তানের প্রধানমন্ত্রী নির্বাচিত হওয়ার পর তিনি মন্ত্রিসভায় অন্তর্ভুক্ত হন। তাকে শিল্প ও উৎপাদন বিষয়ক প্রতিমন্ত্রী করা হয়। ২০১৮ সালের ৩১ মে জাতীয় পরিষদের মেয়াদ শেষ হওয়ায় তার মন্ত্রিত্বও শেষ হয়।

২০১৮ সালের পাকিস্তানি সাধারণ নির্বাচনে তিনি পিএমএল-এন এর প্রার্থী হিসেবে এনএ-১৮০ (রহিম ইয়ার খান-৬) আসন থেকে জাতীয় পরিষদের জন্য প্রতিদ্বন্দ্বিতা করেন। কিন্তু তিনি ৫৫,০৮৫ ভোট পেয়ে পরাজিত হন। এই নির্বাচনে তাকে পরাজিত করেন পিপিপি প্রার্থী মখদুম সৈয়দ মুর্তাজা মাহমুদ।

 তথ্যসূত্র 

বিষয়শ্রেণী:বালুচ বংশোদ্ভূত ব্রিটিশ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:১৯৬০-এ জন্ম
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:যুক্তরাজ্যে পাকিস্তানি অভিবাসী
বিষয়শ্রেণী:যুক্তরাজ্যের নাগরিকীকৃত নাগরিক